Il-kantant Justin Bieber se jibda għaddej ġuri fil-5 ta’ Mejju mixli li saq fis-sakra, irreżista l-arrest u li saq meta kellu l-liċenzja tas-sewqan skaduta. Il-prosekuzzjoni fi Florida qalet li ma għamlet ebda offerta lil Bieber, li jgħid li mhux ħati tal-akkużi. Bieber, li għandu 20 sena, u l-kantant tar-Rythm & Blues Khalil Amir Sharieff kienu arrestati fit-23 ta’ Jannar f’Miami Beach wara li l-pulizija allegaw li kienu qed itellqu fi sports cars bi speed eċċessiv ħafna. It-testijiet urew li Bieber kellu ammount ta’ alkoħol fid-demm ta’ 0.02, li huwa inqas mil-limitu għal sewwieqa taħt l-età. Testijiet oħra wrew traċċi ta’ marijuana u Xanax.